'Moenie ideaal van selfbeskikking verydel nie' | Maroela Media
Die VF Plus meen dit is uiters noodsaaklik dat omsigtig met die ideale van selfbeskikking en vryheid omgegaan word. Daar moet gewaak word teen die moontlikheid om dit met ondeurdagte optrede te verydel.
"Hoewel Suid-Afrika se Grondwet in artikel 235 erkenning verleen aan die reg tot selfbeskikking en die internasionale reg daarvoor voorsiening maak, moet selfbeskikking en vryheid nie omstrede gemaak word met ondeurdagte pogings en stappe wat dit kan benadeel nie," het dr. Corné Mulder, VF Plus-hoofsweep en leier in die Wes-Kaap, in 'n verklaring gesê.
Dit is van groter belang dat almal in Suid-Afrika wat hierdie ideale nastreef, 'n gesamentlike front en strategie ontwikkel wat dit 'n werklikheid kan maak.
"Die VF Plus het simpatie met koning Khoebaha Calvin Cornelius III van die Khoi-San se strewe om territoriale selfbeskikking. Dit vorm deel van 'n wye oproep om vryheid en selfbeskikking in die Wes-, Noord- en Oos-Kaap wat elke dag sterker word, en dit moet verwelkom word.
"Die VF Plus ondersteun al die verskillende strewes om selfbeskikking wat al harder opklink namate minderheidsgroepe en die breë publiek ontnugter raak met die huidige bedeling wat op niks anders nie as 'n tirannie van die meerderheid uitgeloop het."
Mulder het gesê die huidige ANC-regering het die afgelope 24 jaar net "oppervlakkige lippediens" betoon aan die erkenning van diversiteit en verskeidenheid in Suid-Afrika.
"Dit is juis die VF Plus wat verantwoordelik was vir die insluiting van artikel 235 in die Suid-Afrikaanse Grondwet wat voorsiening maak vir selfbeskikking. Die VF Plus is die enigste politieke party in die Suid-Afrikaanse parlement wat hom vir selfbeskikking van minderheidsgroepe en volke in Suid-Afrika beywer."
Selfbeskikking VF Plus
Egpaar op plaas aangehou
Solank blankes net die praat van "selfbeskikking" nie… Dan is ons mos rassisties! Wens ons kan ons eie grondjie in hierdie helhool kry. Al is dit net vir persoonlike veiligheid. Ai, ek wens!
DieVF probeer nou al 24 jaar so versigtig om selfbeskiking vir ons te bewerkstellig dat hulle al daarvan vergeet het
Kan iemand asseblief vir my verduidelik wat presies bedoel word met "selfbeskikking"? Beteken dit onder andere dat elke ras/etniese groep sy eie geografiese gebied gaan hê waaroor hy self gaan regeer? Op watter area van die RSA gaan die Afrikaners byvoorbeeld aanspraak maak om self oor te beskik? Ek glo nie dat die Afrikaners onder mekaar gaan saamstem oor waar so 'n gebied geografies afgebaken moet word nie. Miskien verstaan ek die beginsel heeltemal verkeerd maar vir my klink "selfbeskikking" na 'n idilliese droom met geen kans op praktiese implementering nie.
So wat dir VF se is dis dan net hulle wat die selfbeskikkings aansoek en veg kan begin? Dis hulle reg? Party mense praat teveel, vat teveel geld en doen absoluut NIKS vir ons, hul eie mense! Dis te lank en ons mense, ons boere word vermoor en uit gewis en moet land uit om te kan lewe!! Julle kan die koning van die khoi maar lag maar hulle doen iets wat niemand wat ons veronderstel is om te ondersteun en vir ons doen en gee wat ons verdien! Julle vat net geld en geen resultate nie! Moenie die onherkenbare… Lees meer »
n Selfbeskikking verydel??? Julle praat teveel en doen te min vir jule eie mense. Die Khoisan koning wat julle voor lag strek sy handr uit na julle ook! Hy doen iets wat julle om n braai vuurtjie net oor praat! Praat minder en doen meer met die geld wat julle kry. Ons mense word uitgemoor en geroei en julle dink dis n ideaal??? Dis hoop en geloof!!!!